Revija za zdravstvene vede
type: channel
publisher: Fakulteta za zdravstvene vede
language: sl
publication name: Revija za zdravstvene vede
issn: 2350-3610
items: Spodbujanje pozitivnega vedenja pri otrocih in mladostnikih z vedenjskimi motnjami: Pristop negovanega srca
items: Model poti pacienta s srčnim popuščanjem za dvig navigacijske zdravstvene pismenosti: kvalitativna študija v Sloveniji
items: Sposobnost samooskrbe oseb s sladkorno boleznijo
items: Vpliv kronične pelvične bolečine na kakovost življenja žensk
items: Medpoklicno sodelovanje v procesu paliativne oskrbe pacienta s črevesno stomo
items: Počitek pri kronični bolečini v spodnjem delu hrbta – razkorak med prakso in smernicami
items: Menedžerske kompetence pri vodilnih v zdravstvu – eksplorativna raziskava v izbranih zdravstvenih organizacijah
items: Menedžment kot ključni dejavnik kakovostnih storitev v zdravstvu
items: Fizioterapevtska obravnava bolečine v križu pri tekačih – pregled literature
items: Sindrom izgorelosti pri medicinskih sestrah instrumentarkah v operacijskih sobah v Republiki Hrvaški
items: Mnenje izvajalcev zdravstvene nege o evtanaziji
items: Kje smo in kam gremo: eksperti o kulturni kompetentnosti v slovenskem zdravstvu
items: Ocenjevanje varnosti domačega okolja starejših odraslih z ocenjevalnim orodjem HOME FAST
items: Izzivi integracije prostovoljstva v sistem dolgotrajne oskrbe starejših
items: Upravljanje kakovosti in izboljšanje zdravstvene obravnave pacientov pri endoskopski retrogradni holangiopankreatografiji z uporabo visokopretočne nosne kanile
items: Specialna HumanUP masaža zatilja pri osebah z zatilnim glavobolom
items: TheraSuit pri otrocih s cerebralno paralizo - mnenja fizioterapevtov o učinkovitosti metode
items: Organizacijska kultura kot pomemben dejavnik uspešnosti uvajanja sprememb
items: Spletne strani kot vir informacij v okviru skupnostne skrbi za duševno zdravje marginaliziranih odraslih: ocena kakovosti
items: Življenjske vloge po poškodbi hrbtenjače – kvalitativna fenomenološka raziskava
items: Vloga ekoterapije v sodobni preventivni in kurativni medicini
items: Identificirane negovalne diagnoze in intervencije zdravstvene nege pri starejših odraslih v patronažnem varstvu
items: Identifikacija potreb pridelovalcev – ovire in razvojne možnosti ter izbor zelišč z največjim tržnim potencialom
items: Opolnomočenje pacientov z antifosfolipidnim sindromom za samokontrolo in samovodenje antikoagulacijskega zdravljenja
items: Stres in čustveno počutje fizioterapevtov v Republiki Hrvaški: opredelitev ključnih napovednikov sindroma izgorelosti
items: Mišično-skeletna obolenja zaposlenih pri delu z računalnikom
items: Mnenje staršev glede predelave senzornih prilivov pri otrocih z motnjo pozornosti in hiperaktivnosti
items: Bolnišnične obravnave zaradi bolezni mišično-skeletnega sistema in vezivnega tkiva v Sloveniji v obdobju 2016–2022
items: Uporaba socialnih robotov pri oskrbi pacientov z demenco v domačem okolju
items: Vloga delovnega terapevta pri obravnavi mater z motnjami v duševnem zdravju

Spodbujanje pozitivnega vedenja pri otrocih in mladostnikih z vedenjskimi motnjami: Pristop negovanega srca
type: item
description: Namen prispevka je predstaviti Pristop negovanega srca, ki se uveljavlja kot na dokazih temelječ in v praksi preverjen pristop pri obravnavi otrok in mladostnikov z vedenjskimi motnjami, motnjo pozornosti s hiperaktivnostjo ter opozicionalno kljubovalnim vedenjem. V središču pristopa je koncept sistematičnega usmerjanja pozornosti na pozitivne vedenjske vzorce in dosežke posameznika, s čimer se krepi občutek kompetentnosti, razvija pozitivna samopodoba ter zmanjšuje pojavnost nezaželenega vedenja. Uporaba pristopa presega okvir starševskih intervencij, saj se uspešno implementira tudi v izobraževanju, bolnišničnem okolju, pravosodju, rejniški skrbi ter različnih službah za duševno zdravje otrok in mladostnikov. Prispevek podrobneje obravnava temeljna načela pristopa, analizira njegove teoretične premise in izpostavlja empirične dokaze o učinkovitosti, ki kažejo na pozitivne učinke v smislu izboljšanja socialno-čustvenih kompetenc, krepitve odnosov ter zmanjšanja vedenjskih težav. Namen prispevka je predstaviti Pristop negovanega srca kot prepoznano, dokazano in učinkovito metodo ter opozoriti na možnosti njegove uporabe v pedagoški, klinični, terapevtski in širši strokovni praksi.
subject: Prispevki
  topic: section
subject: Array
  topic: keywords
subject: Array
  topic: keywords
subject: Array
  topic: keywords
subject: Array
  topic: keywords
creator: Helena Grmek
rights: Avtorske pravice (c) 2025 Helena Grmek https://creativecommons.org/licenses/by/4.0
date: 2025-12-22
publication date: 2025-12-22
starting page: 111
ending page: 129
doi: 10.55707/jhs.v12i2.190

Model poti pacienta s srčnim popuščanjem za dvig navigacijske zdravstvene pismenosti: kvalitativna študija v Sloveniji
type: item
description: Srčno popuščanje je vse večji izziv, ki zahteva usklajeno obravnavo, vključevanje pacientov in sistemsko integracijo, kar pogosto ovirajo razdrobljena komunikacija, nedosledne smernice in pomanjkanje podpornih storitev. Raziskava opisuje pot pacientov s srčnim popuščanjem v Sloveniji ter s sodelovanjem deležnikov oblikuje integrirani model oskrbe. Izvedena je bila kvalitativna raziskava, ki je vključevala: (1) pregled uradnih spletnih virov, (2) poglobljene intervjuje z uporabniki in strokovnjaki, (3) intervjuje s specializiranimi timi, (4) oblikovanje modela poti in (5) validacijo predlagane poti. Analiza je temeljila na refleksivni tematski analizi. Poudarjena je bila potreba po standardiziranih poteh, nacionalnih smernicah in sistematičnem spremljanju. Ključni so interdisciplinarno sodelovanje, enakopraven dostop do rehabilitacije, vključevanje nevladnih organizacij ter ProBNP testiranje na primarni ravni in preventivni program za zgodnjo diagnostiko in samoučinkovitost. Soustvarjena in validirana pot oskrbe lahko izboljša koordinacijo, preglednost in usmerjenost k pacientu ter zmanjša informacijske vrzeli, hkrati pa krepi navigacijsko zdravstveno pismenost in opolnomočenje pacientov.
subject: Prispevki
  topic: section
subject: Array
  topic: keywords
subject: Array
  topic: keywords
subject: Array
  topic: keywords
subject: Array
  topic: keywords
subject: Array
  topic: keywords
creator: Andreja Ljubič
creator: Tamara Štemberger Kolnik
creator: Andreja Hrovat Bukovšek
rights: Avtorske pravice (c) 2025 Andreja Ljubič, Tamara Štemberger Kolnik, Andreja Hrovat Bukovšek https://creativecommons.org/licenses/by/4.0
date: 2025-12-22
publication date: 2025-12-22
starting page: 3
ending page: 19
doi: 10.55707/jhs.v12i2.189

Sposobnost samooskrbe oseb s sladkorno boleznijo
type: item
description: Samooskrba (self-care) je sposobnost osebe, da sama skrbi za svoje zdravje in bolezen. S to raziskavo smo želeli ugotoviti, kakšna je samooskrba oseb s sladkorno boleznijo tipa 1 in tipa 2 na Hrvaškem pred individualizirano edukacijo in po njej. Za zbiranje podatkov smo uporabili standardiziran vprašalnik Pregled dejavnosti samooskrbe pri sladkorni bolezni (Summary of Diabetes Self-Care Activities, SDSCA), ki smo ga dopolnili z demografskimi podatki in podatki iz bolnišničnega informacijskega sistema. V raziskavi je sodelovalo 396 bolnikov, ki so hospitalizirani na Kliniki Vuk Vrhovac. Tridnevna individualizirana edukacija je bila zasnovana kot tematsko strukturirana edukacija. Po edukaciji je statistično ugotovljeno znatno izboljšanje pri vseh dejavnostih samooskrbe. V nekaterih dimenzijah samooskrbe obstajajo razlike med moškimi in ženskami. Edukacija znatno izboljšuje oceno zdrave prehrane v skupini pacientov z vrednostmi HbA1c >7,5. S temi ugotovitvami raziskave smo dokazali, da individualizirana edukacija pomaga pri samostojnosti pri samooskrbi, ko je prilagojena osebnim potrebam pacientov.
subject: Prispevki
  topic: section
subject: Array
  topic: keywords
subject: Array
  topic: keywords
subject: Array
  topic: keywords
subject: Array
  topic: keywords
creator: Snježana Gaćina
creator: Blaž Mlačak
creator: Bojana Filej
rights: Avtorske pravice (c) 2025 Snježana Gaćina, Blaž Mlačak, Bojana Filej https://creativecommons.org/licenses/by/4.0
date: 2025-12-22
publication date: 2025-12-22
starting page: 40
ending page: 60
doi: 10.55707/jhs.v12i2.188

Vpliv kronične pelvične bolečine na kakovost življenja žensk
type: item
description: Kronična pelvična bolečina prizadene med 5,7 % in 26,6 % žensk ter vpliva na različne vidike njihovega življenja. Namen sistematičnega pregleda literature je opredeliti dejavnike, ki vplivajo na kakovost življenja žensk s kronično pelvično bolečino, ter izpostaviti ključna področja, na katera bolečina vpliva. Literaturo smo iskali v mednarodnih podatkovnih bazah CINAHL ultimate, ScienceDirect in MEDLINE, z uporabo ključnih besed: chronic pelvic pain AND women, women chronic pelvic pain AND quality of life, chronic pelvic pain AND gynecology, chronic pelvic pain AND holistic care. V pregled je bilo vključenih 11 znanstvenih člankov, objavljenih po letu 2018. Na podlagi tematske analize smo oblikovali štiri vsebinske sklope: dejavniki, ki vplivajo na kakovost življenja žensk s kronično pelvično bolečino; vpliv kronične pelvične bolečine na telesno zdravje in kakovost življenja; vpliv kronične pelvične bolečine na duševno zdravje in kakovost življenja; vpliv kronične pelvične bolečine na medosebne odnose. Naše ugotovitve kažejo, da kronična pelvična bolečina pomembno zmanjšuje kakovost življenja žensk ter vpliva na njihovo telesno in duševno zdravje ter socialno delovanje. Zdravstveni delavci moramo kronično pelvično bolečino obravnavati kot večdimenzionalni pojav in pri tem slediti biopsihosocialnemu modelu zdravja.
subject: Prispevki
  topic: section
subject: Array
  topic: keywords
subject: Array
  topic: keywords
subject: Array
  topic: keywords
subject: Array
  topic: keywords
subject: Array
  topic: keywords
creator: Urša Bartol
creator: Bojana Pinter
creator: Suzana Mlinar
rights: Avtorske pravice (c) 2025 Urša Bartol https://creativecommons.org/licenses/by/4.0
date: 2025-12-22
publication date: 2025-12-22
starting page: 94
ending page: 110
doi: 10.55707/jhs.v12i2.187

Medpoklicno sodelovanje v procesu paliativne oskrbe pacienta s črevesno stomo
type: item
description: Rak debelega črevesa in danke spada po incidenci med najbolj pogoste rake v Sloveniji. Posledica kirurškega zdravljenja je velikokrat črevesna stoma. Skrb za pacienta z neozdravljivo boleznijo in črevesno stomo zahteva medpoklicno sodelovanje. Namen raziskave je predstaviti pomen medpoklicnega sodelovanja v procesu paliativne oskrbe pacienta s črevesno stomo. V raziskavi smo uporabili kvalitativni pristop, metodo analize besedila ter tehniko nestrukturiranega intervjuvanja. Uporabili smo neslučajnostni namenski vzorec, v raziskavo so bili vključeni: kirurg, medicinska sestra, enterostomalna terapevtka, psihologinja, koordinatorica zdravstvene obravnave in medicinska sestra v patronažnem varstvu. Sodelujočim v raziskavi je v procesu paliativne oskrbe pacienta s črevesno stomo pomembna psihična in fizična priprava pacienta na operativni poseg. Poudarijo tudi edukacijo o negi črevesne stome, ki jo vodi enterostomalna terapevtka. Sodelujoči v raziskavi izpostavijo prednosti in ovire medpoklicnega sodelovanja. Najpomembnejša prednost medpoklicnega sodelovanja je kakovostna in varna obravnava pacienta, ovira pa pomanjkanje kadra.
subject: Prispevki
  topic: section
subject: Array
  topic: keywords
subject: Array
  topic: keywords
subject: Array
  topic: keywords
subject: Array
  topic: keywords
creator: Ivona Botić
rights: Avtorske pravice (c) 2025 Ivona Botić https://creativecommons.org/licenses/by/4.0
date: 2025-12-22
publication date: 2025-12-22
starting page: 61
ending page: 75
doi: 10.55707/jhs.v12i2.186

Počitek pri kronični bolečini v spodnjem delu hrbta – razkorak med prakso in smernicami
type: item
description: Kronična nespecifična bolečina v spodnjem delu hrbta je pogosta in predstavlja javnozdravstveni ter ekonomski izziv. Sodobne smernice priporočajo ohranjanje aktivnosti, omejevanje dolgotrajnega počitka in prilagojeno vključevanje dela. Napačna prepričanja o počitku lahko vplivajo na priporočila fizioterapevtov in okrevanje bolnikov. V presečni študiji je 104 fizioterapevtov iz primarnega zdravstva v Sloveniji preko spletnega vprašalnika izpolnilo HC-PAIRS, Back-PAQ in vprašanja o kliničnem primeru (aktivnost, delo, počitek). Največja skladnost s smernicami je bila pri telesni aktivnosti (54 %), medtem ko so bila priporočila glede dela (neskladna pri 89 %) in počitka (neskladna pri 64 %) v veliki meri neskladna. Večina fizioterapevtov je še vedno svetovala omejitve počitka v postelji, kljub dokazom o škodljivosti dolgotrajnega počitka. Rezultati poudarjajo potrebo po izboljšanem strokovnem izobraževanju za spodbujanje aktivnega pristopa in skladnost s smernicami, kar lahko izboljša izide bolnikov.
subject: Prispevki
  topic: section
subject: Array
  topic: keywords
subject: Array
  topic: keywords
subject: Array
  topic: keywords
subject: Array
  topic: keywords
subject: Array
  topic: keywords
creator: Alenka Groboljšek
creator: Maja Frangež
rights: Avtorske pravice (c) 2025 Alenka Groboljšek, Maja Frangež https://creativecommons.org/licenses/by/4.0
date: 2025-12-22
publication date: 2025-12-22
starting page: 20
ending page: 39
doi: 10.55707/jhs.v12i2.185

Menedžerske kompetence pri vodilnih v zdravstvu – eksplorativna raziskava v izbranih zdravstvenih organizacijah
type: item
description: V raziskavi smo preučevali, kako vodilni kadri v zdravstvu ocenjujejo pomembnost menedžerskih kompetenc, lastne upravljavske veščine ter njihovo usklajenost. Preučevali smo tudi vpliv predhodnega izobraževanja na tem področju in pripravljenost za nadaljnje usposabljanje. Identificirali smo šest ključnih področij kompetenc (komuniciranje, vodenje zaposlenih, načrtovanje, finančno upravljanje, reševanje problemov in upravljanje ustanove) ter razvili vprašalnik, prilagojen slovenskemu kontekstu. V raziskavi je sodelovalo 134 anketirancev iz 15 zdravstvenih ustanov, kar predstavlja 31,46-odstotno odzivnost. Povprečne ocene pomembnosti kompetenc so se na petstopenjski lestvici gibale med 4,6 in 4,7, kar kaže na njihovo visoko zaznano vrednost, medtem ko so bile samoocene lastnih veščin nižje, in sicer med 3,5 in 3,9. Največja usklajenost je bila ugotovljena pri vodenju zaposlenih, največji razkorak pa pri finančnem upravljanju. Statistična analiza je pokazala pomembne razlike med zaznano pomembnostjo in samooceno (p < 0,001) ter med skupinami z in brez izobraževalnih izkušenj. Ugotovitve kažejo na visoko ozaveščenost o pomenu kompetenc ter na potrebo po ciljno usmerjenih izobraževanjih.
subject: Prispevki
  topic: section
subject: Array
  topic: keywords
subject: Array
  topic: keywords
subject: Array
  topic: keywords
subject: Array
  topic: keywords
subject: Array
  topic: keywords
creator: Saša Terseglav
creator: Boštjan Kušar
creator: Brigita Skela Savič
rights: Avtorske pravice (c) 2025 Saša Terseglav, Boštjan Kušar, Brigita Skela Savič https://creativecommons.org/licenses/by/4.0
date: 2025-12-22
publication date: 2025-12-22
starting page: 76
ending page: 93
doi: 10.55707/jhs.v12i2.181

Menedžment kot ključni dejavnik kakovostnih storitev v zdravstvu
type: item
description: V zadnjih desetletjih so zdravstveni sistemi po vsem svetu doživeli pomembne spremembe, ki jih pogojujejo dejavniki, kot so globalizacija, staranje prebivalstva, fluktuacija kadra, podnebne spremembe ter spreminjajoče se vrednote in pričakovanja družbe do zdravja. Namen raziskave je bil s pregledom znanstvene literature preučiti povezavo med menedžmentom in kakovostjo obravnave pacientov v mednarodnem okolju. Za pridobitev relevantnih podatkov smo izvedli temeljit pregled literature z naslednjimi vključitvenimi kriteriji: časovna omejitev na zadnjih pet let, prost dostop do celotnih besedil in vsebinska ustreznost glede na raziskovalni cilj. Po selekciji in analizi virov je bilo v končno analizo vključenih 18 znanstvenih člankov. Rezultati vsebinske analize potrjujejo ključno vlogo menedžmenta pri zagotavljanju kakovostne zdravstvene obravnave na vseh ravneh zdravstvenega varstva. Ugotovitve poudarjajo pomen strateškega razvoja vseh zdravstvenih poklicev in nujnost aktivne podpore menedžmenta v javnih zdravstvenih zavodih. Okrepljena vloga menedžmenta lahko pomembno prispeva k izboljšanju kakovosti obravnave pacientov, povečanju zadovoljstva zaposlenih ter k višji ravni zadovoljstva uporabnikov zdravstvenih storitev. Na podlagi ugotovitev priporočamo okrepljeno vlaganje v razvoj vodstvenih kompetenc zaposlenih v javnem zdravstvenem sektorju.
subject: Prispevki
  topic: section
subject: Array
  topic: keywords
subject: Array
  topic: keywords
subject: Array
  topic: keywords
subject: Array
  topic: keywords
creator: Alja Mikec
creator: Milena Kramar Zupan
rights: Avtorske pravice (c) 2025 Alja Mikec, Milena Kramar Zupan https://creativecommons.org/licenses/by/4.0
date: 2025-06-30
publication date: 2025-06-30
starting page: 108
ending page: 122
doi: 10.55707/jhs.v12i1.179

Fizioterapevtska obravnava bolečine v križu pri tekačih – pregled literature
type: item
description: Bolečina v križu je pogost problem, ki omejuje tekače pri teku. Fizioterapija, ki temelji na konzervativnem zdravljenju, kratkoročno in dolgoročno pripomore k odpravi težav. Namen prispevka je preučiti vzroke za nastanek bolečine v križu pri tekačih in raziskati učinkovite fizioterapevtske pristope. Uporabili smo pregled strokovne ter znanstvene literature, objavljene v podatkovnih zbirkah Pedro, COBISS, ProQuest in Pubmed. Zadetke smo omejili z vključitvenimi kriteriji: vsebinsko ustrezni članki, objavljeni v celotnem besedilu in v obdobju zadnjih 10 let ter v slovenskem in angleškem jeziku. Izmed 978 zadetkov smo za končno analizo uporabili 15 člankov. Oblikovali smo 47 kod, ki smo jih razdelili v tri vsebinske kategorije. Fizioterapevtska obravnava vključuje kombinacijo različnih terapevtskih vadb (za aktivacijo trupa, raztezanje, ravnotežje, koordinacijo in moč), manualne terapije (sklepnih mobilizacijskih in mehko tkivnih tehnik) in fizikalnih energij (ultrazvok, termo terapija in elektroterapija), ki so najučinkovitejši konzervativni postopki za zmanjšanje bolečine v križu.
subject: Prispevki
  topic: section
subject: Array
  topic: keywords
subject: Array
  topic: keywords
subject: Array
  topic: keywords
subject: Array
  topic: keywords
creator: Ema Hegler
creator: Monika Zadnikar
rights: Avtorske pravice (c) 2025 Ema Hegler, Monika Zadnikar https://creativecommons.org/licenses/by/4.0
date: 2025-06-30
publication date: 2025-06-30
starting page: 88
ending page: 107
doi: 10.55707/jhs.v12i1.178

Sindrom izgorelosti pri medicinskih sestrah instrumentarkah v operacijskih sobah v Republiki Hrvaški
type: item
description: Sindrom izgorelosti (angl. burnout syndrome) na delovnem mestu je stanje popolne fizične, psihične in čustvene izčrpanosti, ki jo povzroča stres na delovnem mestu. Zdravstveni delavci, ki delajo v operacijskih sobah, so izpostavljeni tveganju za razvoj sindroma izgorelosti. Namen raziskave je bil ugotoviti povezavo kroničnega stresa s sindromom izgorelosti pri medicinskih sestrah instrumentarkah v operacijskih sobah v Republiki Hrvaški. V raziskavi je sodelovalo 427 medicinskih sester instrumentark. Za oceno kroničnega stresa je bil uporabljen Trier inventar, psihološki vprašalnik za kronični stres Univerze v Trierju. Doživljanje sindroma izgorelosti je bilo raziskano z enim vprašanjem iz Vprašalnika za proučevanje povezave incidence ravni stresa in nenalezljivih kroničnih bolezni, ki ga je razvila Kadirić. 40,3 % vprašanih medicinskih sester instrumentark je potrdilo, da so doživele sindrom izgorelosti na delovnem mestu. Ugotovljena je bila statistično pomembna pozitivna korelacija med stopnjo ocene doživetega sindroma izgorelosti na delovnem mestu in rezultatom na Presejalni lestvici kroničnega stresa (ρ = 0,45), prav tako pa tudi z rezultati na vseh lestvicah Trierjevega inventarja za kronični stres. Pri tem je bil sindrom izgorelosti na delovnem mestu v najvišji korelaciji z rezultatom na lestvici Kronična zaskrbljenost (ρ = 0,42), v najnižji pa z rezultatom na lestvici Socialna preobremenitev (ρ = 0,30). Uvajanje psihoedukacije kot dela preventivnega programa v terapevtskem smislu bi vplivalo na prepoznavanje in preprečevanje sindroma izgorelosti ter na zmanjšanje kroničnega stresa.
subject: Prispevki
  topic: section
subject: Array
  topic: keywords
subject: Array
  topic: keywords
subject: Array
  topic: keywords
subject: Array
  topic: keywords
subject: Array
  topic: keywords
creator: Enesa Kadirić
creator: Marjana Merkač Skok
creator: Danica Železnik
rights: Avtorske pravice (c) 2025 Enesa Kadirić, Marjana Merkač Skok, Danica Železnik https://creativecommons.org/licenses/by/4.0
date: 2025-06-30
publication date: 2025-06-30
starting page: 53
ending page: 70
doi: 10.55707/jhs.v12i1.177

Mnenje izvajalcev zdravstvene nege o evtanaziji
type: item
description: Evtanazija odpira razprave in polemike po celem svetu. Je aktualna tema, ki ima mnogo nasprotnikov in zagovornikov. Ker so pri obravnavi pacienta, ki zaprosi za evtanazijo, ključni zdravstveni delavci, je njihovo mnenje o evtanaziji in njeni legalizaciji še posebej pomembno. Namen raziskave je bil ugotoviti, kakšna sta mnenje in pogled izvajalcev zdravstvene nege o evtanaziji. Raziskava je temeljila na kvalitativnem raziskovalnem pristopu in deskriptivni metodi dela. V raziskavo smo vključili 12 izvajalcev zdravstvene nege, ki so zaposleni na različnih področjih zdravstvene dejavnosti. Ugotovili smo, da imajo intervjuvanci zdravstvene nege v večini pozitiven odnos do evtanazije in bi jo v Sloveniji legalizirali. Izrazili so zaskrbljenost nad njeno zlorabo, kar bi bilo treba preprečiti z jasno zakonodajo in strogimi pogoji za izvedbo evtanazije. Z raziskavo ugotavljamo pozitivno naklonjenost intervjuvancev evtanaziji, na kar kažejo tudi druge podobne raziskave. Najpogostejša razloga za njeno legalizacijo sta avtonomija odločanja posameznika o svojem zdravljenju in preprečitev trpljenja. Tisti, ki nasprotujejo evtanaziji, so kot najpogostejši razlog navedli vero, ki ne odobrava odvzetja življenja, saj je le-to sveto.
subject: Prispevki
  topic: section
subject: Array
  topic: keywords
subject: Array
  topic: keywords
subject: Array
  topic: keywords
creator: Kristina Rakuša Krašovec
rights: Avtorske pravice (c) 2025 Kristina Rakuša Krašovec https://creativecommons.org/licenses/by/4.0
date: 2025-06-30
publication date: 2025-06-30
starting page: 38
ending page: 52
doi: 10.55707/jhs.v12i1.176

Kje smo in kam gremo: eksperti o kulturni kompetentnosti v slovenskem zdravstvu
type: item
description: Slovenska družba postaja vse bolj raznolika, kar zahteva, da zdravstveni sistem razvije kulturno kompetentnost. Ta je ključna za zagotavljanje pravične in kakovostne oskrbe za vse. Prvi korak v razvoju kulturne kompetentnosti je ocena trenutnega stanja na tem področju, kar je bil osnovni namen naše raziskave. Temeljila je na kvalitativni metodologiji – osmih polstrukturiranih intervjujih s strokovnjaki na preučevanem področju. S pomočjo usmerjene vsebinske analize smo pridobljene podatke uvrstili v 6-stopenjski kontinuum odzivov na raznolikost po Crossu. Kulturne destruktivnosti nismo zaznali. Identificirali smo elemente kulturne nezmožnosti (strah, predsodki) ter kulturne slepote (univerzalni pristopi brez prilagoditev, pomanjkanje kulturne občutljivosti). Največ podatkov je kazalo na kulturno predkompetentnost v zdravstvenem sistemu, ki jo označujejo naraščajoče zavedanje o raznolikosti, prvi zametki izobraževanj ter projekti na področju kulturne kompetentnosti, ni pa še sistemskih rešitev. Sklepamo, da se zdravstveni sistem premika v smeri kulturne kompetentnosti, čeprav nas čaka še dolga pot. Družbene spremembe in politični diskurz lahko hitro vplivajo na nazadovanje sistema.
subject: Prispevki
  topic: section
subject: Array
  topic: keywords
subject: Array
  topic: keywords
subject: Array
  topic: keywords
subject: Array
  topic: keywords
creator: Helena Kristina Halbwachs
creator: Helena Blažun Vošner
creator: Marija Ovsenik
rights: Avtorske pravice (c) 2025 Helena Kristina Halbwachs, Helena Blažun Vošner, Marija Ovsenik https://creativecommons.org/licenses/by/4.0
date: 2025-06-30
publication date: 2025-06-30
starting page: 3
ending page: 18
doi: 10.55707/jhs.v12i1.175

Ocenjevanje varnosti domačega okolja starejših odraslih z ocenjevalnim orodjem HOME FAST
type: item
description: V starajoči se družbi postaja reševanje izzivov starejših odraslih ključno za zagotavljanje njihove varnosti in kakovosti življenja. Padci v domačem okolju predstavljajo eno izmed največjih nevarnosti pri starejših odraslih, saj pogosto vodijo v izgubo samostojnosti. Študenti različnih strok so v okviru interdisciplinarnega raziskovalnega projekta z uporabo ocenjevalnega orodja Home FAST prepoznali dejavnike tveganja v domačem okolju starejših odraslih. Ocenili so 26 bivališč oseb, starejših od 65 let. Rezultati so pokazali, da so prisotne naslednje nevarnosti za padce zaradi drsečih površin (69 %), nepritrjenih preprog (50 %), pomanjkanja ročajev v kopalnici (65 %) in nevarnosti pri uporabi stopnic (42 %) ter kuhinjske opreme, ki je ne dosežejo (65 %). Številni domovi nimajo ustrezne osvetlitve (15 %) ali označenih robov stopnic (80 %), kar dodatno povečuje tveganje za padce. Ugotovitve poudarjajo pomen prilagoditev bivalnega okolja ter preventivnega delovanja. V pomoč starejšim odraslim in njihovim svojcem so študenti izdelali informativno brošuro s praktičnimi napotki glede zagotavljanja varnega domačega okolja.
subject: Prispevki
  topic: section
subject: Array
  topic: keywords
subject: Array
  topic: keywords
subject: Array
  topic: keywords
subject: Array
  topic: keywords
subject: Array
  topic: keywords
creator: Jan Strajnar
creator: Žak Kreča
creator: Filip Pretnar
creator: Sara Drevenšek
creator: Eva Logar
creator: Dolores Sodja
creator: Katarina Hekič
rights: Avtorske pravice (c) 2025 Jan Strajnar, Žak Kreča, Filip Pretnar, Sara Drevenšek, Eva Logar, Dolores Sodja, Katarina Hekić https://creativecommons.org/licenses/by/4.0
date: 2025-12-22
publication date: 2025-12-22
starting page: 129
ending page: 140
doi: 10.55707/jhs.v12i2.174

Izzivi integracije prostovoljstva v sistem dolgotrajne oskrbe starejših
type: item
description: Pomanjkanje delovne sile v dolgotrajni oskrbi je vse večji izziv, zato številne evropske države sistematično vključujejo prostovoljce kot dopolnilni vir oskrbe starejših odraslih. Raziskava, izvedena na fokusnih skupinah s 53 udeleženci, analizira ključne ovire in sistemske ukrepe za izboljšanje prostovoljskega angažmaja. Ugotovitve kažejo, da vključevanje prostovoljcev omejujejo pomanjkljiva koordinacija, nejasne vloge in nizka družbena prepoznavnost prostovoljstva. Mladi prostovoljci se soočajo s psihološkimi in logističnimi izzivi. Dodatno oviro predstavlja odsotnost formalnih spodbud, kot so davčne olajšave in certifikati. Raziskava poudarja potrebo po zakonski ureditvi, vključitvi prostovoljstva v izobraževalni sistem ter profesionalizaciji koordinacije. Inovativni modeli, kot so časovne banke in medijske kampanje, bi prispevali k večji družbeni legitimnosti prostovoljskega dela, okrepili medgeneracijsko solidarnost ter izboljšali kakovost oskrbe starejših odraslih.
subject: Prispevki
  topic: section
subject: Array
  topic: keywords
subject: Array
  topic: keywords
subject: Array
  topic: keywords
subject: Array
  topic: keywords
subject: Array
  topic: keywords
creator: Karmen Erjavec
rights: Avtorske pravice (c) 2025 Karmen Erjavec https://creativecommons.org/licenses/by/4.0
date: 2025-06-30
publication date: 2025-06-30
starting page: 19
ending page: 37
doi: 10.55707/jhs.v12i1.169

Upravljanje kakovosti in izboljšanje zdravstvene obravnave pacientov pri endoskopski retrogradni holangiopankreatografiji z uporabo visokopretočne nosne kanile
type: item
description: Endoskopska retrogradna holangiopankreatografija (ERCP) je invaziven postopek, povezan z velikim tveganjem za respiratorne zaplete, kot sta hipoksemija in hiperkapnija. Namen raziskave je bil oceniti učinkovitost visokopretočne nosne kanile (HFNC) v primerjavi s konvencionalno nosno kanilo (CNC) pri vzdrževanju oksigenacije in ventilacije med ERCP. V prospektivno, randomizirano pilotno raziskavo je bilo vključenih 20 pacientov, razdeljenih v dve skupini (HFNC n=10; CNC n=10). Spremljali smo nasičenost s kisikom (SaO₂) in parcialni tlak CO₂ (paCO₂) pred in po posegu. Podatke smo analizirali z Levenejevim testom in t-testom za neodvisne vzorce. Skupina HFNC je dosegla statistično značilno višjo nasičenost s kisikom (98,28 ± 3,15) kot skupina CNC (93,00 ± 5,96; p=0,024). Prav tako je imel HFNC statistično značilno nižji paCO₂ (5,36 ± 0,70) v primerjavi s CNC (6,34 ± 0,62; p<0,01). V skupini HFNC je bilo manj epizod desaturacije in potreb po intervencijah na dihalnih poteh. Rezultati kažejo, da uporaba HFNC med ERCP izboljša oksigenacijo, zmanjša retencijo CO₂ in poveča varnost pacientov, zlasti pri tistih z višjim respiratornim tveganjem. Kljub omejitvam majhnega vzorca so ugotovitve skladne z literaturo in podpirajo nadaljnjo uporabo HFNC v gastroenterološki endoskopiji.
subject: Prispevki
  topic: section
subject: Array
  topic: keywords
subject: Array
  topic: keywords
subject: Array
  topic: keywords
creator: Valentina Ješić
creator: Vesna Zupančić
rights: Avtorske pravice (c) 2025 Valentina Ješić, Vesna Zupančić https://creativecommons.org/licenses/by/4.0
date: 2025-06-30
publication date: 2025-06-30
starting page: 71
ending page: 87
doi: 10.55707/jhs.v12i1.165

Specialna HumanUP masaža zatilja pri osebah z zatilnim glavobolom
type: item
description: Zatilni glavoboli predstavljajo približno 60 % kroničnih glavobolov, povzročenih zaradi sprememb v vratnem delu hrbtenice. Možen vzrok za nastanek teh glavobolov je tenzijski pritisk obvratnih mišic na nasadišča vretenc, posebej atlasa. HumanUP je metoda, kjer z vibracijskim pritiskom poskušamo spremeniti prikrajšavo in minimalno dislokacijo vretenc na način, da z masažnim aparatom masiramo nasadišča obvretenčnih mišic. Testirali smo 90 pacientov, v raziskavo pa smo jih vključili 72, ki so izpolnjevali vključitvene kriterije. Bolečine smo testirali s standardiziranimi vprašalniki, VAS, MSQ, MIDAS in HIT-6 in z linearnimi meritvami gibljivosti sklepov vratnega dela hrbtenice. Raziskava je je trajala 6 mesecev. Pri 87,5 % pacientov se je intenziteta bolečine po prvem tretmaju zmanjšala za 42 %, po drugem tretmaju za 53 % in po tretjem tretmaju za 77 %. Merjenja antefleksije, retrofleksije in notranje rotacije so pokazala izboljšanje gibljivosti za najmanj 26 % že po prvem tretmaju, za 45 % po drugem in za 55 % po tretjem tretmaju. Predstavljena masaža zatilja po metodi HumanUP je nova oblika fizioterapije, ki nas usmerja v razmišljanje o vzrokih vratnih bolečin ter zatilnih glavobolov. Raziskavo bomo nadaljevali in analizirali vzroke nastanka zatilnih glavobolov ter vratnih sindromov.
subject: Prispevki
  topic: section
subject: Array
  topic: keywords
subject: Array
  topic: keywords
subject: Array
  topic: keywords
creator: Damnjan Damnjanović
creator: Zmago Turk
rights: Avtorske pravice (c) 2024 Damnjan Damnjanović, Zmago Turk https://creativecommons.org/licenses/by/4.0
date: 2025-01-09
publication date: 2025-01-09
starting page: 37
ending page: 55
doi: 10.55707/jhs.v11i2.164

TheraSuit pri otrocih s cerebralno paralizo - mnenja fizioterapevtov o učinkovitosti metode
type: item
description: Metoda TheraSuit je intenziven terapevtski program, ki pospešuje funkcionalni in psihomotorični napredek ter otrokom pomaga pri učenju pravilnih vzorcev gibanja in nudi vadbo funkcionalnih veščin. Cilj raziskave je pridobiti vpogled v izkušnje in mnenja fizioterapevtov o učinkovitosti metode TheraSuit pri obravnavi otrok s cerebralno paralizo. Raziskovalni dizajn je empirično kvalitativen. Uporabljen je bil polstrukturiran intervju, pri katerem je sodelovalo 6 TheraSuit fizioterapevtov. Vse intervjuje smo posneli, zapisali transkripte in jih analizirali ter uredili s kodiranjem. Oblikovali smo 2 kategoriji in 10 podkategorij. Ugotovili smo širino izoblikovanih izkušenj in mnenj izvajalcev. Pri izkušnjah je izpostavljena pomembnost pretekle prakse, individualno odločanje o primernosti in postopku izvedbe terapije. Medtem ko smo učinke razdelili na nivoje okvare-funkcije, dejavnosti in sodelovanja. Cilje si TheraSuit fizioterapevti zastavijo skupaj z otroki in starši. Intervjuvanci priznavajo prenos sposobnosti v domače in šolsko okolje. Z raziskavo omogočamo pogled fizioterapevtov na učinkovitost metode TheraSuit in pripomoremo k nadaljnjim raziskavam na tem področju.
subject: Prispevki
  topic: section
subject: Array
  topic: keywords
subject: Array
  topic: keywords
subject: Array
  topic: keywords
subject: Array
  topic: keywords
subject: Array
  topic: keywords
creator: Ana Knavs
creator: Monika Zadnikar
rights: Avtorske pravice (c) 2024 Ana Knavs, Monika Zadnikar https://creativecommons.org/licenses/by/4.0
date: 2025-01-09
publication date: 2025-01-09
starting page: 19
ending page: 36
doi: 10.55707/jhs.v11i2.163

Organizacijska kultura kot pomemben dejavnik uspešnosti uvajanja sprememb
type: item
description: Organizacijska kultura v zdravstvu je dinamična in predstavlja tako izzive kot priložnosti, saj vpliva na vedenje zaposlenih in organizacijske rezultate, a je njeno spreminjanje zahtevno, zlasti brez informiranih in pripravljenih zaposlenih. Podporna delovna kultura lahko olajša prehod med spremembami in zaposlene pripravi na lažje sprejemanje sprememb in sodelovanje v njih. Raziskava v Splošni bolnišnici Novo mesto je ugotavljala pripravljenost zaposlenih na spremembe, njihovo razumevanje vloge in odgovornosti pri uvajanju sprememb ter stopnjo zavzetosti v procesu sprememb. Rezultati so pokazali, da so zaposleni v povprečju visoko ocenili svojo pripravljenost na spremembe (M = 4,05; SD = 0,68), z najvišjimi ocenami za odprtost do novih metod in razumevanje sprememb kot priložnosti za izboljšanje kakovosti dela. Podobno so zaposleni izrazili visoko zavedanje o svoji vlogi in odgovornosti pri uspehu sprememb, zlasti glede vpliva njihovega dela na dosego ciljev (M = 4,04; SD = 0,71). Kljub temu pa je bila opazna tudi raznolikost v odgovorih, kar kaže na potrebo po ciljno usmerjenih ukrepih za povečanje pripravljenosti med manj odprtimi skupinami. Rezultati raziskave so pokazali tudi, da trenutno v bolnišnici prevladuje organizacijska kultura klana, sledi ji kultura trga.
subject: Prispevki
  topic: section
subject: Array
  topic: keywords
subject: Array
  topic: keywords
subject: Array
  topic: keywords
subject: Array
  topic: keywords
creator: Milena Kramar Zupan
creator: Andreja Gradišek
rights: Avtorske pravice (c) 2024 Milena Kramar Zupan, Andreja Gradišek https://creativecommons.org/licenses/by/4.0
date: 2025-01-09
publication date: 2025-01-09
starting page: 56
ending page: 70
doi: 10.55707/jhs.v11i2.162

Spletne strani kot vir informacij v okviru skupnostne skrbi za duševno zdravje marginaliziranih odraslih: ocena kakovosti
type: item
description: Spletne strani se uporabljajo kot vir informacij v okviru skupnostne skrbi za duševno zdravje marginaliziranih odraslih. Uporaba novih tehnologij postaja za marginalizirane odrasle samoumevna, kjer jih večina na spletu ne doživlja stigmatizacije, vzroke za neuporabo pa se pripisuje njihovim socialno ekonomskim okoliščinam, kulturi in življenjskemu slogu. Namen raziskave je bil oceniti kakovost spletnih strani s področja duševnega zdravja in identificirati primere dobre/slabe prakse. Uporabljen je bil kvalitativni raziskovalni pristop. V analizo in oceno kakovosti je bilo vključenih 25 spletnih strani, zajetih preko iskalnika »google« z izhodiščno ključno besedo: »duševno zdravje«. Za oceno so bili uporabljeni kriteriji berljivost, kakovost informacij, uporabnost in vizualna zasnova. Spletna stran »Program Mira« in ostale spletne strani Nacionalnega inštituta za javno zdravje se izkazujejo kot primer dobre prakse. V nabor 25 zadetkov so se uvrstile tudi sponzorirane spletne strani slabše kakovosti. Regulacijske, organizacijske, izobraževalne in medijske omejitve slovenskega prostora rezultirajo tako v vsebini kot v uvrstitvi posameznih spletnih strani. Z kontinuiranim medsektorskim pristopom je potrebno na integriran način zagotoviti, da se najkakovostnejše spletne strani s področja duševnega zdravja avtomatično uvrščajo med prvih deset zadetkov, saj v večini odrasli posameznik pogleda zgolj prvih deset zadetkov spletnih strani.
subject: Prispevki
  topic: section
subject: Array
  topic: keywords
subject: Array
  topic: keywords
subject: Array
  topic: keywords
subject: Array
  topic: keywords
subject: Array
  topic: keywords
creator: Vesna Zupančič
rights: Avtorske pravice (c) 2024 Vesna Zupančič https://creativecommons.org/licenses/by/4.0
date: 2025-01-09
publication date: 2025-01-09
starting page: 71
ending page: 88
doi: 10.55707/jhs.v11i2.158

Življenjske vloge po poškodbi hrbtenjače – kvalitativna fenomenološka raziskava
type: item
description: Poškodba hrbtenjače je poškodba živčnih celic, ki skrbijo za prenos signalov med možgani in preostalim telesom, kar lahko povzroči trajne okvare telesnih funkcij pod mestom okvare in ima velik vpliv na vsakodnevno življenje osebe. V proces soočanja z nepričakovanimi spremembami so vključeni tudi delovni terapevti. Namen raziskave je bil raziskati, kako osebe po poškodbi hrbtenjače doživljajo spremembe življenjskih vlog. Kvalitativna raziskava je bila izvedena na vzorcu 6 oseb s paraplegijo z metodo poglobljenih intervjujev. Iz kvalitativne tematske analize so izšle štiri glavne teme in devet podtem. Izkazalo se je, da je sodelovanje v vlogah za osebe po poškodbi hrbtenjače velikega pomena, saj želijo ostati enakovredni člani družbe. Sprejemanje sprememb je proces, ki poteka dlje časa, v tem procesu je pomembna podpora socialnega okolja, najpogostejša ovira pa nedostopno grajeno okolje. Različne prilagoditve fizičnega in okupacijskega okolja osebam po poškodbi hrbtenjače omogočajo ohraniti vloge in identiteto, izpolniti cilje ter živeti zadovoljujoče življenje. Vpogled v življenjske vloge uporabnika lahko delovnemu terapevtu pomaga pri razumevanju in načrtovanju nanj usmerjene terapije, ki ga bo opolnomočila in mu olajšala vrnitev v domače okolje.
subject: Prispevki
  topic: section
subject: Array
  topic: keywords
subject: Array
  topic: keywords
subject: Array
  topic: keywords
subject: Array
  topic: keywords
creator: Ema Maier
creator: Zorana Sicherl
rights: Avtorske pravice (c) 2024 Ema Maier, Zorana Sicherl https://creativecommons.org/licenses/by/4.0
date: 2025-01-09
publication date: 2025-01-09
starting page: 3
ending page: 18
doi: 10.55707/jhs.v11i2.157

Vloga ekoterapije v sodobni preventivni in kurativni medicini
type: item
description: Na zdravljenje z naravo oz. ekoterapijo lahko gledamo kot na eno izmed ekosistemskih storitev, ki jih ponuja narava, pojmujemo pa jo lahko tudi kot pomembno komplementarno metodo v sklopu integrativnega medicinskega pristopa. Koncept ekoterapije v globalnem smislu ni nov, v slovenskem prostoru doslej o tem še ni bilo veliko napisanega, vključevanje različnih ekoterapevtskih metod v naše zdravstvo pa je šele v povojih. Pregled znanstvene literature na temo ekoterapije za obravnavo nekaterih pogostih motenj telesnega in duševnega zdravja je bil izveden v spletni podatkovni bazi PubMed. V izbranih člankih smo pregledali tudi navedene reference in izmed njih izbrali dodatne članke, relevantne za obravnavano temo. Tako smo v analizo vključili skupno 58 člankov. Izbrani članki so bili pregledani in urejeni glede na hierarhijo dokazov ter analizirani glede na obravnavano komponento zdravja oz. klinično indikacijo. Zbrani dokazi kažejo učinkovitost in uporabnost ekoterapevtskih pristopov pri različnih skupinah bolnikov, čeprav je še veliko vrzeli v razumevanju osnovnih fizioloških mehanizmov, ki se odvijajo v človeškem telesu ob različnih ekoterapevtskih intervencijah.
subject: Prispevki
  topic: section
subject: Array
  topic: keywords
subject: Array
  topic: keywords
subject: Array
  topic: keywords
creator: Luka Kristanc
creator: Nevenka Kregar Velikonja
rights: Avtorske pravice (c) 2024 Luka Kristanc, Nevenka Kregar Velikonja https://creativecommons.org/licenses/by/4.0
date: 2024-07-05
publication date: 2024-07-05
starting page: 86
ending page: 114
doi: 10.55707/jhs.v11i1.156

Identificirane negovalne diagnoze in intervencije zdravstvene nege pri starejših odraslih v patronažnem varstvu
type: item
description: Oblikovanje načrta zdravstveno-negovalne obravnave starejših in ob tem uporaba negovalnih diagnoz ter na podlagi le-teh načrtovanje intervencij zdravstvene nege pripomore k oblikovanju kontinuirane v pacienta usmerjene zdravstvene nege. Študija raziskuje pojavnost negovalnih diagnoz in intervencij zdravstvene nege pri starejših odraslih v patronažnem zdravstvenem varstvu ter proučuje, ali se incidenca razlikuje glede na življenjsko okolje, izobrazbo in spol. Za analizo arhivskih podatkov, zbranih v okviru projekta CoNSENSo, je bila uporabljena kombinacija kvantitativnega in kvalitativnega pristopa k raziskovanju. Izveden je bil retrogradni pregled dokumentov, s katerim smo želeli pregledati izbor negovalnih diagnoz in intervencij zdravstvene nege, zbranih na vzorcu 732 starejših odraslih. Za identifikacijo negovalnih diagnoz je bila uporabljena klasifikacija po modelu NANDA. Pri prepoznavanju negovalne diagnoze obstajajo statistično pomembne razlike med pojavnostjo negovalnih diagnoz glede na stopnjo izobrazbe, spol in bivalno okolje (mesto/podeželje). Pridobljeni podatki potrjujejo pomembnost uporabe negovalnih diagnoz in načrtovanje intervencij zdravstvene nege za učinkovito vodenje obravnave pacienta v domačem okolju.
subject: Prispevki
  topic: section
subject: Array
  topic: keywords
subject: Array
  topic: keywords
subject: Array
  topic: keywords
subject: Array
  topic: keywords
subject: Array
  topic: keywords
subject: Array
  topic: keywords
creator: Tamara Štemberger Kolnik
creator: Jolanda Lamot
creator: Andreja Ljubič
creator: Boštjan Žvanut
rights: Avtorske pravice (c) 2024 Tamara Štemberger Kolnik, Jolanda Lamot, Andreja Ljubič, Boštjan Žvanut https://creativecommons.org/licenses/by/4.0
date: 2024-07-05
publication date: 2024-07-05
starting page: 3
ending page: 20
doi: 10.55707/jhs.v11i1.155

Identifikacija potreb pridelovalcev – ovire in razvojne možnosti ter izbor zelišč z največjim tržnim potencialom
type: item
description: Pridelava zelišč ima pomembno vlogo v evropskem gospodarstvu. Dejstvo, da je večina posušenega rastlinskega materiala pridelanega v naravi in/ali uvoženega iz držav izven EU, kaže, da obstaja priložnost za okrepitev trajnostne proizvodnje in predelave zelišč v Evropi in Sloveniji. Ker ni podatkov o potrebah, možnosti povezovanja in odkupovanja ter okoljsko in tržno najustreznejših zeliščih za pridelavo v Sloveniji, je cilj te študije z izvedbo poglobljenih intervjujev ključnih akterjev (N = 18) predstaviti ugotovitve analize potreb pridelovalcev in odkupovalcev s strani ključnih deležnikov. Rezultati so pokazali, da potrebe po zeliščih v Sloveniji naraščajo, prav tako pa obstaja velika potreba po organiziranem odkupovanju zelišč. Največje ovire za pridelavo vidijo v nizki odkupni ceni, premajhni pridelavi, nepovezanosti pridelovalcev ter manjku zadruge, ki bi omogočila povezanost deležnikov na trgu. Intervjuvanci vidijo rešitev v pomoči ministrstva za kmetijstvo, vzpostavitvi raziskovalne institucije za strokovno podporo na področju zeliščarstva ter vključitvi zelišč v turistično, kulinarično in terapevtsko ponudbo, pri čemer je ključno prepoznavanje pomembnosti lokalnih surovih.
subject: Prispevki
  topic: section
subject: Array
  topic: keywords
subject: Array
  topic: keywords
subject: Array
  topic: keywords
subject: Array
  topic: keywords
subject: Array
  topic: keywords
creator: Sabina Krsnik
creator: Nevenka Kregar Velikonja
creator: Karmen Erjavec
rights: Avtorske pravice (c) 2024 Nevenka Kregar Velikonja, Sabina Krsnik, Karmen Erjavec https://creativecommons.org/licenses/by/4.0
date: 2024-07-05
publication date: 2024-07-05
starting page: 73
ending page: 85
doi: 10.55707/jhs.v11i1.154

Opolnomočenje pacientov z antifosfolipidnim sindromom za samokontrolo in samovodenje antikoagulacijskega zdravljenja
type: item
description: Opolnomočenje je temeljnega pomena za paciente z antifosfolipidnim sindromom, za njihovo razumevanje bolezni in za varno ter učinkovito antikoagulacijsko zdravljenje. Strukturirana edukacija, ki je del zdravstvene vzgoje, lahko izboljša opolnomočenje pacienta in ga usposobi za izvajanje samokontrole in samovodenja antikoagulacijskega zdravljenja v domačem okolju. Namen raziskave je bil, da se ugotovi stopnja opolnomočenosti pacientov o antikoagulacijskem zdravljenju na osnovi znanja, ki so ga pridobili v procesu zdravstvene vzgoje na primarni in sekundarni ravni. V raziskavo smo vključili 192 pacientov z antifosfolipidnim sindromom, ki so vodeni v antikoagulacijskih ambulantah. Podatke smo pridobili s pomočjo anketnega vprašalnika. Pri pacientih smo ocenili stopnjo opolnomočenja in jih razdelili v štiri kategorije. Ugotovili smo, da je porazdelitev pacientov v kategorije med primarno in sekundarno ravnjo obravnave povsem primerljiva. Raziskava je potrdila, da pacienti tako na primarni kot sekundarni ravni izkazujejo visoko stopnjo opolnomočenja in interes za opolnomočenje za izvajanje samokontrole in samovodenja antikoagulacijskega zdravljenja.
subject: Prispevki
  topic: section
subject: Array
  topic: keywords
subject: Array
  topic: keywords
subject: Array
  topic: keywords
subject: Array
  topic: keywords
subject: Array
  topic: keywords
subject: Array
  topic: keywords
subject: Array
  topic: keywords
creator: Andreja Hrovat Bukovšek
creator: Bojana Filej
rights: Avtorske pravice (c) 2024 Andreja Hrovat Bukovšek, Bojana Filej https://creativecommons.org/licenses/by/4.0
date: 2024-07-05
publication date: 2024-07-05
starting page: 39
ending page: 56
doi: 10.55707/jhs.v11i1.153

Stres in čustveno počutje fizioterapevtov v Republiki Hrvaški: opredelitev ključnih napovednikov sindroma izgorelosti
type: item
description: Raziskava o življenju fizioterapevtov v Republiki Hrvaški preučuje demografske značilnosti, delovne izkušnje, zadovoljstvo pri delu, zaznavanje stresa in samooceno sreče. V raziskavi je sodeloval 501 udeleženec povprečne starosti 36,95 let, ki so večinoma zaposleni v javnem sektorju. Večina udeležencev je poročenih ali v partnerski zvezi (65,9 %), od tega jih 45,3 % živi s partnerjem in otroki. Organizacija dela in medosebni odnosi so ključni viri stresa. Udeleženci so na splošno zadovoljni in srečni, pri čemer je poudarjen pozitivni vidik čustvenega počutja. Zavedanje stresa na delovnem mestu napoveduje sindrom izgorelosti, na kar pomembno vplivajo spol, stopnja izobrazbe in delovno mesto (p < 0,05). Zaključki raziskave poudarjajo potrebo po ravnovesju med strokovnim razvojem in skrbjo za čustveno dobro počutje za doseganje optimalnih delovnih rezultatov. Za dolgoročno izboljšanje delovne učinkovitosti in zadovoljstva zaposlenih v fizioterapiji izpostavljajo pomembnost delovnih okolij, ki spodbujajo čustveno dobro počutje in prilagajanje delovnih pogojev potrebam zdravstvenih delavcev.
subject: Prispevki
  topic: section
subject: Array
  topic: keywords
subject: Array
  topic: keywords
subject: Array
  topic: keywords
subject: Array
  topic: keywords
creator: Ana Banić
creator: Lovorka Bilajac
rights: Avtorske pravice (c) 2024 Ana Banić, Lovorka Bilajac https://creativecommons.org/licenses/by/4.0
date: 2024-07-05
publication date: 2024-07-05
starting page: 21
ending page: 38
doi: 10.55707/jhs.v11i1.152

Mišično-skeletna obolenja zaposlenih pri delu z računalnikom
type: item
description: Obolenja roke, vratu in/ali rame so najpogostejša posledica dolgotrajnega dela z računalnikom. Poleg fizičnih dejavnikov na delovnem mestu je njihova prevalenca povezana s psihosocialnimi in osebnimi dejavniki tveganja. Namen raziskave je bil oceniti prevalenco obolenja rok, vratu in/ali rame pri pisarniških delavcih v izbranem slovenskem podjetju. Ugotavljali smo povezanost teh obolenj in dejavnikov tveganja. V kvantitativno obdelavo podatkov je bilo vključenih 65 preiskovancev, večinoma žensk (86,2 %), v starosti med 28 in 59 let. Spletna različica Maastrichtskega vprašalnika za zgornji ud je bila poslana preko elektronske pošte zaposlenim, ki pretežno delajo z računalnikom. Z metodo opazovanja so bili proučevani dejavniki delovnega mesta. Najpogosteje so bila navedena obolenja vratu s prevalenco 0,48. Eksploratorna faktorska analiza je izločila dvanajst faktorjev, med njimi jih je nekaj izkazalo povezanost z obolenji vratu in zgornjega uda. Pri opazovanju je bilo največ nepravilnosti na delovnem mestu zaznanih pri naslonjalu stola in postavitvi slikovnega zaslona. Prevalenca mišično-skeletnih obolenj zgornjega uda preiskovancev je primerljiva z dvema slovenskima raziskavama in raziskavami v drugih državah razvitega sveta. Ugotovitve o povezanosti z dejavniki tveganja in obolenji se v naši raziskavi malce razlikujejo od ugotovitev drugih raziskav.
subject: Prispevki
  topic: section
subject: Array
  topic: keywords
subject: Array
  topic: keywords
subject: Array
  topic: keywords
subject: Array
  topic: keywords
creator: Alenka Plemelj Mohorič
creator: Katarina Kacjan Žgajnar
rights: Avtorske pravice (c) 2023 Alenka Plemelj Mohorič, Katarina Kacjan Žgajnar https://creativecommons.org/licenses/by/4.0
date: 2023-12-15
publication date: 2023-12-15
starting page: 46
ending page: 60
doi: 10.55707/jhs.v10i2.151

Mnenje staršev glede predelave senzornih prilivov pri otrocih z motnjo pozornosti in hiperaktivnosti
type: item
description: Otroci z motnjo pozornosti in hiperaktivnosti se srečujejo s težavami z izvedbo različnih okupacij, ki so domena delovnoterapevtske obravnave. Ena od potencialnih ovir za izvedbo okupacij so lahko tudi težave s predelavo senzornih prilivov. V raziskavi smo s pomočjo Vprašalnika o otrokovi predelavi senzornih prilivov za šolske otroke ugotavljali, ali se predelava senzornih prilivov in vedenjski odzivi nanje po mnenju staršev razlikujejo med otroki z motnjo pozornosti in hiperaktivnosti in nevrotipičnimi otroki. V raziskavo je bilo vključenih 62 staršev nevrotipičnih otrok in 42 staršev otrok z motnjo pozornosti in hiperaktivnosti, starih od 6 do 9 let. Med skupinama se je pokazala statistično značilna razlika na skupni lestvici in večini podlestvic (Ideje in načrtovanje gibanja, Dotik, Zavedanje telesa, Sluh ter Vonj in okus). Navedene raziskovalne ugotovitve se skladajo z ugotovitvami drugih podobnih raziskav, katerih glavni vir podatkov so prav tako starši.
subject: Prispevki
  topic: section
subject: Array
  topic: keywords
subject: Array
  topic: keywords
subject: Array
  topic: keywords
subject: Array
  topic: keywords
creator: Aleks Anton Turel
creator: Nevenka Gričar
creator: Tanja Černe
rights: Avtorske pravice (c) 2023 Aleks Anton Turel, Nevenka Gričar, Tanja Černe https://creativecommons.org/licenses/by/4.0
date: 2023-12-15
publication date: 2023-12-15
starting page: 16
ending page: 31
doi: 10.55707/jhs.v10i2.150

Bolnišnične obravnave zaradi bolezni mišično-skeletnega sistema in vezivnega tkiva v Sloveniji v obdobju 2016–2022
type: item
description: Zaradi svoje pogostosti predstavlja velika skupina 150 bolezni mišično-skeletnega sistema in vezivnega tkiva v Sloveniji javnozdravstveni problem. Tovrstna obolenja namreč omejujejo mobilnost in spretnost, kar vodi do odsotnosti od dela, zgodnje upokojitve, nižje ravni dobrega počutja in zmanjšane sposobnosti sodelovanja v družbi. Pandemija covid-19 je negativno vplivala na stanje bolnikov s tovrstnimi boleznimi. S pričujočo retrospektivno-opazovalno raziskavo smo analizirali vse bolnišnične obravnave zaradi bolezni mišično-skeletnega sistema in vezivnega tkiva v Sloveniji v obdobju med letoma 2016 in 2022. Rezultati raziskave so pokazali, da je bila med leti 2016 in 2019 povprečna letna stopnja bolnišničnih obravnav 10,8 na 1.000 prebivalcev, v letih 2020 in 2021 pa je opazen močan upad. V letu 2020 je bila stopnja 8,3, v letu 2021 pa 7,9 na 1000 prebivalcev. Artroza kolka in artroza kolena sta bila najpogostejša vzroka za bolnišnične obravnave zaradi bolezni mišično-skeletnega sistema in vezivnega tkiva v opazovanem obdobju. Upad števila bolnišničnih obravnav je zelo verjetno posledica različnih omejevalnih ukrepov, povezanih s pandemijo covid-19.
subject: Prispevki
  topic: section
subject: Array
  topic: keywords
subject: Array
  topic: keywords
subject: Array
  topic: keywords
subject: Array
  topic: keywords
creator: Sandra Simonović
creator: Sabina Sedlak
creator: Marjetka Jelenc
rights: Avtorske pravice (c) 2023 Sandra Simonović, Sabina Sedlak, Marjetka Jelenc https://creativecommons.org/licenses/by/4.0
date: 2023-12-15
publication date: 2023-12-15
starting page: 32
ending page: 45
doi: 10.55707/jhs.v10i2.149

Uporaba socialnih robotov pri oskrbi pacientov z demenco v domačem okolju
type: item
description: S staranjem prebivalstva se pričakuje naraščanje pojavnosti demence. Vključevanje robotov v oskrbo oseb z demenco ima lahko pozitivni vpliv, saj lahko različni roboti zmanjšajo delovno obremenitev medicinskih sester. S tem se lahko izboljša kakovost in varnost oskrbe teh pacientov. Narejen je bil pregled znanstvene literature v angleškem jeziku. Uporabljene so bile ključne besede dementia, Alzheimer‘s, cognitive impairment, memory loss, nursing robot in robotics. Iskanje literature je potekalo od oktobra do decembra 2021 v podatkovni bazi CINAHL in brskalniku PubMed. Na področju oskrbe pacientov z demenco že obstajajo socialni roboti, ki lahko pomagajo pacientom pri spodbujanju ohranjanja kognitivnih sposobnosti in zadovoljevanju psihosocialnih potreb. To se lahko doseže z vključevanjem robotov pri zagotavljanju podpore za večjo angažiranost in komunikacijo ter z dejavnostmi za preprečevanje oziroma zmanjševanje depresije, stresa, anksioznosti in osamljenosti. Rezultati pregleda literature nakazujejo potrebo po bolj poglobljenem raziskovanju dejavnikov uspešnega vključevanja robotov v oskrbo pacientov z demenco. Opredeliti je treba naloge teh robotov in njihov način vključevanja v oskrbo pacientov.
subject: Prispevki
  topic: section
subject: Array
  topic: keywords
subject: Array
  topic: keywords
subject: Array
  topic: keywords
subject: Array
  topic: keywords
subject: Array
  topic: keywords
creator: Jana Knez
creator: Rok Drnovšek
creator: Marija Milavec Kapun
rights: Avtorske pravice (c) 2023 Jana Knez, Rok Drnovšek, Marija Milavec Kapun https://creativecommons.org/licenses/by/4.0
date: 2023-12-15
publication date: 2023-12-15
starting page: 61
ending page: 76
doi: 10.55707/jhs.v10i2.148

Vloga delovnega terapevta pri obravnavi mater z motnjami v duševnem zdravju
type: item
description: Delovni terapevti lahko pomembno pripomorejo k boljšemu življenju mater z motnjami v duševnem zdravju. Namen raziskave je bil preučiti izkušnje in vlogo delovnih terapevtov pri obravnavi mater z motnjami v duševnem zdravju. Na vzorcu petih slovenskih delovnih terapevtov smo izvedli kvalitativno raziskavo s polstrukturiranimi intervjuji. Po zvočnih posnetkih smo oblikovali dobesedne prepise izjav, ki so bili obdelani po načelih kvalitativne vsebinske analize. Udeleženci so večino obravnav izvajali v skupnosti. Največ znanja za obravnavo mater so udeleženci pridobili preko izkušenj sodelavcev in izkušenj lastnega materinstva. Obravnave so bile največkrat vezane na vzpostavljanje rutin matere in otroka, vključevanje v dnevne aktivnosti, sodelovanje v družbi ter samostojnost pri izvedbi okupacij. Izziv pri delu ostaja vloga delovnega terapevta v multidisciplinarnem timu in potreba po večji širini znanja o procesu delovne terapije na področju duševnega zdravja. Še vedno obstaja vrzel v znanju na področju delovnoterapevtske obravnave mater z motnjo v duševnem zdravju, ki bi jo bilo v prihodnosti smiselno podpreti z dodatnimi izobraževalnimi vsebinami.
subject: Prispevki
  topic: section
subject: Array
  topic: keywords
subject: Array
  topic: keywords
subject: Array
  topic: keywords
subject: Array
  topic: keywords
creator: Amadeja Kangler
creator: Špela Mihevc
rights: Avtorske pravice (c) 2023 Amadeja Kangler, Špela Mihevc https://creativecommons.org/licenses/by/4.0
date: 2023-12-15
publication date: 2023-12-15
starting page: 3
ending page: 15
doi: 10.55707/jhs.v10i2.147